קולין קמפבל, ברון קלייד הראשון

קולין קמפבל, ברון קלייד הראשון (באנגלית: Colin Campbell; 20 באוקטובר 1792 - 14 באוגוסט 1863) היה קצין בצבא הבריטי. קמפבל נולד בגלאזגו שבסקוטלנד ושירת בצבא הבריטי מגיל 16 במשך 52 שנים, הוא קיבל את תואר הברונות על שרותו לאימפריה הבריטית, כמו גם תואר אבירות במסדר האמבט ומסדר כוכב הודו.

קמפבל מוכר במיוחד על פיקוד 'חטיבת ההיילנד' במהלך מלחמת קרים, בה עמד בראש "הקו האדום הדק" המפורסם בקרב בלקלאווה. 

לאחר מלחמת קרים פיקד קמפבל במהלך המרד ההודי הגדול על כוח החילוץ שיצא לעזרת הנצורים בלקנאו ולאחר מכן מונה למושל מחוז אווד שהיה מהאזורים הפחות יציבים במהלך המרד. בשנים 1857-1861 שימש קמפבל כמפקד העליון של הודו והיה למפקד העליון הראשון תחת השלטון הבריטי הישיר.

לקריאה נוספת
 חזי שלח, "מלחמת קרים", הוצאת ספרית מעריב, 2009.

קישורים חיצוניים

הערות שוליים

אישים הקבורים במנזר וסטמינסטר
אנשי צבא במלחמות נפוליאון
אנשי צבא בריטים במרד ההודי הגדול
אנשי צבא בריטים במלחמת קרים
מסדר האמבט: אבירים וגבירות הצלב הגדול
מסדר כוכב הודו: עמיתים
ברונים בריטים
בריטים במלחמות הנפוליאוניות
מפקדי צבא הודו הבריטית
שבט קמפבל
בריטים שנולדו ב-1792
בריטים שנפטרו ב-1863